Lisabonska patrijarhija
<s>Lisabonska patrijarhija (latinski: Patriarchatus Lisbonensis {Ulixbonensis}, portugalski: Patriarcado de Lisboa) je jedna od pet formalno najviših metropolija Katoličke crkve čiji prelati nose titulu patrijarha, ostala četiri su: jeruzalemski, istočnoindijski, venecijanski i sam papa koji je Patrijarh zapada.</s>

<s>Historija 
Lisabon je u 4. vijeku postao biskupija, ali  je od 711. podpao pod Maure pod kojima je ostao sve do polovice 12. vijeka.</s>

<s>Lisabonska biskupija je 1393. uzdignuta u rang nadbiskupije, a prvi nadbiskup postao je João Anes (umro 1402.) U to vrijeme Lisabonska nadbiskupija imala je pod sobom brojne sufraganske biskupije na jugu i središtu Portugala.</s><s>Tokom 15. i 16. vijeka se broj njegovih sufraganskih biskupija povećao onima iz kolonija.</s>

<s>Papa Klement XI. je 1716. uzdigao lisabonsku nadbiskupiji u rang patrijarhije, proglasivši Lisabonsku katedralu, dotadašnju kraljevsku kapelu, patrijarhijskom bazilikom.</s><s>Prvi patrijarh postao je dotadašnji nadbiskup Tomás de Almeida (1670.-1754.).</s>

<s>Do danas su na toj funkciji izredalo njih šesnaestorica, koji su svi odreda nakon inauguracije na prvom kardinalskom konzistoriju proglašavani kardinalima.</s>

<s>Danas Lisabonska patrijarhija pod sobom ima 7 sufraganskih biskupija; Angra, Funchal, Guarda, Leiria-Fátima, Portalegre-Castelo Branco, Santarém i Setúbal, a aktualni patrijarh je Manuel Clemente, koji je i kardinal.</s>

<s>Izvori</s>

<s>Vanjske veze</s>

<s>Patriarcado de Lisboa  
 Patriarchate of Lisboa {Lisbon}</s>

<s>Katoličanstvo u Portugalu
Patrijarhija</s>

